Brendoła

Brendołao sevente altre varianse e grafie Brèndoła e Brendola, in itałian Brendola, xe on comune de 6538 abitanti de ła provincia de Vicensa. El topònemo podaria rivar dal todesco o longobardo Brent, che vol dir sorjente.

 Storia 
I reperti catadi i testimonia orijini Neołiteghe (nel 1995 vien scoerta na strada in łocałità Soastene rixalente a ła seconda metà del V miłenio a.C.). Durante l'època romana sta xona gera popołà parchè visina a ła via Postumia, e bonifegada (42 a.C.). Poi col tenpo i abitanti i se ga ristreto a łe xone cołinari.

Ła storia e Brendoła, parò, ła xe in granda parte łigà a ła Roca dei Véscovi, che ła xe datada torno al X sècoło. Łogo de refugio dei Véscovi in varie storie e guere co łe istitusion tenporałi. Dopo, dal XV sècoło, ła Serenisima aministra ben el teritorio che el gode de un periodo łongo de tranquiłità.

 Evołusion demografega 

 Personałità łigade a Brendoła 
 Santa Maria Bertilla Boscardin, religioxa
 Benvenuto Volpato, partigian medaja d'arjento al vałor miłitar
 Fabio Baldato, ciclista

 Manifestasion e avegnimenti 
 Festa de San Roco 
Ogni ano, inte ła prima stimana de marso, ghe xe ła fiera dedicada a San Roco. Secondo ła tradisione, Brendoła xe sta risparmiada da na [[peste|pestiłensa grasie a l'intercesion del Santo e da łora San Roco el xe el patron del paexe e, come ex voto, ogni 3 de marso vien fata na procesion par łe vie del sentro. Par l'ocasion łe vien preparà varie mostre e resentemente se ciama łe giostre.

 Sagre parochiało 
Ogni parocchia de Brendoła organixa tuti i ani ła so sagra: 
 San Vito: 15 de zugno
 Madona del Càrmine: 3a domenega de lujo
 Santo Stefano: 15 de agosto
 San Michele Arcangelo: 28 setenbre

 Canto de ła Steła 
Xe tradision che soto Nadałe grumi de parsone i va caxa par caxa e i canta l'anunsio de ła vegnuda del Cristo. Łe fameje, po, dona ciuci ai putełi.

 Sentri culturali 
 Museo archeologico''
Zona sała consiłiare del Munisipio

 Sala della Comunità di Vò'''
Ła Sała de ła Comunità "Don Giovanni Burati" se cata rente ła Ceza parochial de S.Stefano a Vò.

 Proverbi 
Ła picoła frasion colinare de San Vio la vien soranominà:"San Vio, l'ultimo paese creà da Dio", chel vien canbià dai sanvitexi in:"San Vio, el pì bel paexe creà da Dio".

Categoria:Comuni de ła provincia de Vicensa